b'\n_START_ARTICLE_\nOimjakonin ulus\n_START_PARAGRAPH_\nOimjakonin ulus eli Oimjakonin piiri (ven. \xd0\x9e\xd0\xb9\xd0\xbc\xd1\x8f\xd0\xba\xd0\xbe\xd0\xbd\xd1\x81\xd0\xba\xd0\xb8\xd0\xb9 \xd1\x83\xd0\xbb\xd1\x83\xd1\x81 (\xd1\x80\xd0\xb0\xd0\xb9\xd0\xbe\xd0\xbd), Oimjakonski ulus (raion), jak. \xd3\xa8\xd0\xb9\xd0\xbc\xd3\xa9\xd0\xba\xd3\xa9\xd3\xa9\xd0\xbd \xd1\x83\xd0\xbb\xd1\x83\xd1\x83h\xd0\xb0, \xc3\x96jm\xc3\xb6k\xc3\xb6\xc3\xb6n uluuha) on kunnallinen itsehallinto alue Sahan tasavallan it\xc3\xa4osassa Ven\xc3\xa4j\xc3\xa4ll\xc3\xa4. Piiri sijaitsee Indigirkan yl\xc3\xa4juoksulla ja se rajoittuu pohjoisessa Moman piiriin, id\xc3\xa4ss\xc3\xa4 ja etel\xc3\xa4ss\xc3\xa4 Magadanin alueeseen, lounaassa Ust-Majan ja l\xc3\xa4nness\xc3\xa4 Tompon piiriin. Oimjakonin piirin pinta-ala on 92 200 km\xc2\xb2. V\xc3\xa4kiluku vuonna 2007 oli noin 13 400, kun vuonna 1989 piiriss\xc3\xa4 viel\xc3\xa4 oli noin 32 300 asukasta. Asukkaista 57\xc2\xa0% on ven\xc3\xa4l\xc3\xa4isi\xc3\xa4, 23\xc2\xa0% jakuutteja._NEWLINE_Piirin hallinnollinen keskus on Ust-Neran taajama. Vuodesta 2007 piiri koostuu kahdesta kaupunkikunnasta (Ust-Nera ja Artyk) ja viidest\xc3\xa4 maalaiskunnasta (naslegista). Yksi asutuskekuksista on Oimjakonin kyl\xc3\xa4, jonne on arviona kirjattu pohjoisen pallonpuoliskon pakkasenn\xc3\xa4tys._NEWLINE_Merkitt\xc3\xa4v\xc3\xa4 elinkeino alueella on kullanlouhinta. Alueen l\xc3\xa4pi kulkee Kolyman valtatie'